section_heading: Sauber, Stewart i Jaguar (1996. – 2000.)
paragraph_text: Nakon karijere u Benettonu, Herbert nastupa za švicarsku momčad Sauber od 1996. do 1998. U tom razdoblju ostvario je dva podija. 1999. prelazi u Stewart gdje je mlađi timski kolega Rubens Barrichello bio bolji od njega. Međutim, Herbert osvaja svoju treću i posljednju pobjedu na Velikoj nagradi Europe na mokro-suhoj stazi. Ostao je u momčadi nakon što ju je kupio Ford te je postala Jaguar. Posljednja sezona vozaču je bila frustrirajuća i veoma loša. Također, na Velikoj nagradi Malezije, vozač je pretrpio teški sudar nakon što mu je otkazao prijenos na bolidu. Završetkom sezone 2000., Johnny Herbert je prekinuo svoju vozačku karijeru u Formuli 1. Svoju posljednju sezonu završio je na 17. mjestu bez ijednog osvojenog boda. U sezoni je 8 puta prekidao utrke, a najbolji rezultati bili su dva sedma mjesta na Velikim nagradama Austrije i Japana.